UBERA ARANZETA (EH Bildu, 2016-03-10):
Bai, eguerdi on guztioi.
Batzuetan, sarritan beharbada, nekea izaten da politikari militante, eragile, sindikatu eta abarren lana. Herri honetako langileentzat lan baldintza duinak aldarrikatzea, herri honetako biztanleentzat zerbitzu publiko duinak aldarrikatzea nekea izaten da, bai, baina zerbaitek definitzen bagaitu gu euskaldunak, kementsuak eta tematiak garela da, beti helburu baten bila.
Herri honetan kirolari afizionatua izatea ere nekea izaten da, Alex Txikon mendizaleak bazeukan jomuga bat, euskaldun bat eta berarekin Euskal Herriak kirol alorrean gailurrean jartzea. Berandu bada ere zoriondu nahi dugu eta bere lana aitortu, nekea ahaztu eta tinko ibili delako euskaldun gisa helburu baten bila. Txikonek gogor eta kementsu jarraituko du bere bidea egiten, eta nekea izaten den arren guk ere tinko jarraituko dugu gure aldarrikapenekin, gaurkoan ere helburua xumea dirudi, baina tontor hau...
...guk ere tinko jarraituko dugu gure aldarrikapenekin.
Gaurkoan ere, helburuak xumea dirudi, baina tontor hau kostatzen ari zaigu kalitatezko osasun garraioa bermatzea herritar guztiei.
Hainbat, hainbat ekarpen eta proposamen egin ditugu legegintzaldi osoan zehar. Batzuk onartuak izan dira Darpón jaunak lideratzen duen Osasun Sailagatik, baina zoritxarrez oraindik ez dira gauzatu. Badirudi, Darpón jaunak, EAEko osasun zerbitzuak kalitatearen gailurrera ez dituela eraman nahi eta ez dituela erreferente bilakatu nahi.
Badirudi, hala adierazten du Darpón jaunak eta Osasun Sailaren jarrerak, ez duela bereganatu nahi dagokion ardura.
Lo que vemos es que el Departamento no asume su responsabilidad. Y lo que le queremos hacer entender al Departamento de Salud es que externalizar la gestión de un servicio, no implica que tenga que externalizar la responsabilidad del servicio público, en este caso, del transporte sanitario. Porque él, el Departamento de Salud tiene que dar cuenta a la ciudadanía, tiene que responsabilizarse ante la ciudadanía y es lo que vemos que falta, es lo que no hace.
Eta badirudi paperak nahasten dituela. Zerbitzu baten kudeaketa kanporatzen duenean Jaurlaritza honek, ahaztu egiten gara guztiaz. Ahaztu egiten gara guztiaz eta askotan, gainera, legalitatea aitzaki erabiltzen da. Eta benetan oso-oso kezkatuak gaude eta iruditzen zaigu serioa dela osasun garraioan gertatzen ari dena.
Badakizue, sektorearen atomizazioa, baliabide eskasia, baliabide mugatuak, giza baliabideen prekarietatea, ordezkapenak ez dira egiten edota ordezkapenak egiteko garraio programatuan dauden langileak erabiltzen dira larrialdietako alorrean, guardietarako ere arazoak, baseen baldintzak.
Eta guzti hau, alor honetan lanean ari diren langileen ordezkariak behin baino gehiagotan aurkeztu digute Osasun batzordean eta guzti honek kalitatean eragiten du.
Eta ikustea besterik ez dago garraio programatuan gertatzen ari dena. Ibilbide amai ezinak, patologia ezberdinetako gaixoak elkarrekin jartzen dira, irizpideetan guztiz kontrakoa jasotzen denean. Eta abar, eta abar luze bat.
Badakigu, badakigu enpresak etekinak ateratzeko daudela, beraien helburua hori dela, eta zilegi da, enpresak horretarako daude. Baina administrazio publikoaren helburua kalitatezko zerbitzu publikoa eskaintzea da eta horretarako baliabide guztiak jarri beharko lituzke. Ikuskaritzak, esleipen egokiak egitea.
Gaur egun ikustea besterik ez ateratzen diren esleipenetan, % 60a da baldintza ekonomikoa eta % 40a da baldintza teknikoa.
Gogoratu ere, Araban 2014eko otsailetik larrialdietako osasun garraioa greban dagoela, baina nola minimoak % 100 diren larrialdietan, ba beno, ba hor konpon.
Eta egia da, egia da eta aitortu beharra daukat, bere momentuan aitortu nuen bezala Osasun batzordean, uda ostean, Osasun Sailaren aldetik, jarrera aldaketa bat ikusi genuela, baina jarrera aldaketa hori ez dugu gauzatzen ikusi orain arte behintzat. Eta ez dugu ikusi, orain arte onartu diren proposamen guztiak gauzatuak. Ez ditugu ikusi eta hori da faltan botatzen duguna.
Oraindik hitzarmen autonomikoa ez da ahalbidetu, ikuskaritzak ez dira behar bezala bideratzen eta abar luze bat.
Y mientras, ¿qué? ¿Mientras qué está pasando? Pues lo que está pasando es que la ultima adjudicación ha sido recurrida al Departamento, y mientras no se resuelva la cuestión, para que se siga prestando el servicio, por la encomienda de servicio tiene que pagar un 30 % más a las empresas que siguen trabajando en dicho sector.
Pero ello no implica la mejora de la calidad del servicio. Se sigue sin hacer un seguimiento exhaustivo, etcétera, etcétera. Se sigue sin mejorar los recursos humanos y, bueno, podríamos hacer una lista extendida. Y luego hablamos de la optimización de recursos y la buena gestión del dinero público.
Hitz asko egiten dira eta ematen du, gainera, dirua soberan daukagula. Iruditzen zaigu ikaragarrizko zentzugabekerian ari garela murgiltzen.
Atzo bertan, atzo bertan bildu ziren hitzarmen autonomikoa adosteko mahaia, baina badirudi gauzak ez daudela ongi eta apirilaren 11rako utzi zuten, printzipioz. Pentsatu nahi dugu hemendik eta apirilaren 11ra Osasun Sailak, Enplegu Departamenduarekin batera zerbait egingo duela, eragingo duela. Edo begira jarraitu behar du?
Badakigu alde biekin egon dela Enpleguko Departamentuko ordezkaritza, bai enpresarekin eta bai langileekin, baina pentsatzen dugu gehiago egin daitekeela eta ezin dela aitzakia izan legalki harreman laboralak enpresari dagozkiola, zeren eta azkenean, azken arduraduna Jaurlaritza da, Gobernua da. Bera da patronala eta Gobernua da zerbitzuaren kalitatearen erantzule nagusia eta bakarra.
Horregatik, interpelazioaren ondorioz erabaki genuen mozioa aurkeztea, pentsatzen dugulako gai honekin jarraitu behar dugula konponbidea bilatu arte. Eta gure helburua zen 2014ko apirilaren 7an lortutako akordioa betetzea, mozio hau aurkeztu genuenean gure buruari helburu hori jarri genion. Eta horrez gain ere, iruditzen zaigu buelta bat eman behar lukeela Gobernuak benetan sektorearen antolaketa eta kudeaketa hobetzeko.
Hala ere, ezagutzen duzue zein den proposamena, benetan pentsatzen dugulako konponbidea behar dela eta pentsatzen dugulako horretan guztiok ahalegin bat egin behar dugula. Gaurkoan beste konfiantza boto bat emango diogu Gobernuari, eta horregatik saiatu gara ahalik eta adostasun zabalena lortzen sartuta gauden zurrunbilo honi aterabide bat aurkitzeko.
Horregatik, adostasun bat saiatzen ahalegindu gara eta lortu dugu Euzko Abertzaleak taldearekin eta baita Alderdi Sozialistaren ere ea oraingoan beste bultzadatxo bat ematen diogun eta ea benetan lortzen dugun konponbidea, eta ea honek laguntzen duen apirilaren 11an elkartuko den mahai horretan azkenean akordio bat egotea.
Pentsatzen dugu zenbat eta lehenago, guztiontzat hobeto. Eta ea lortzen dugun behingoz osasun garraioa kalitatearen gailurrera eramatea.
Eskerrik asko.